Župan Občine Postojna objavlja

# Javni natečaj za Naj mladega prostovoljca  / prostovoljko Občine Postojna za leto 2015

Posameznike, neformalne skupine, društva, zavode ter druge javne ali zasebne institucije vabimo, da predlagajo posameznice in posameznike, ki so v letu 2015 z osebnim prizadevanjem in prostovoljnim delom nesebično prispevali h kvalitetnejšemu življenju občank in občanov Občine Postojna.

V izboru lahko sodelujejo prostovoljci v dveh starostnih kategorijah in sicer **od 15** **do 19 let**, ter **od 20 do 29 let**. Kot starostno mejo bomo upoštevali starost, dopolnjeno v letu 2015. Prijavnica za obe starostni kategoriji je enotna.

Predlagatelj je lahko posameznik, neformalna skupina, društvo, zavod ali druga javna ali zasebna institucija v okviru katere se opravlja prostovoljno delo.

 Pogoji za sodelovanje

* Prostovoljec/-ka za svoje delo ne sme biti plačan/-a oz. ne sme biti zaposlen/-a za izvajanje dejavnosti, za katere se ga/jo prijavlja na razpis.
* Prostovoljec/-ka mora biti v letu 2015 stara med 15. in 29. let;
* Prostovoljec/-ka mora biti z udeležbo seznanjen/-a in se mora z njo strinjati;
* Prostovoljec/-ka je moral/-a prostovoljno delovati v letu 2015;
* Prostovoljec/-ka  mora imeti stalno prebivališče v občini Postojna. Izjemoma ima lahko stalno prebivališče drugje, v kolikor je prostovoljno delo opravljal/-a na območju občine Postojna.
* Predlagatelj mora izpolniti prijavnico, ki jo najdete na spletni strani www.postojna.si, ali zanjo zaprosite preko elektronske pošte alenka.hladnik@postojna.si. Prijavnici priložite kratek življenjepis prostovoljca/ke, iz katerega bodo razvidni življenje in delo prostovoljca/ke, lahko pa tudi dokazila o opravljanju prostovoljnega dela; to so lahko fotografije, objave v medijih, izjave in mnenja drugih udeleženih idr. dokazila o prostovoljnem delu prijavljenega.

## Ocenjevanje prijav

O izbiri in podelitvi priznanj za naslov »Naj mladi prostovoljec/prostovoljka Občine Postojna 2015«, bo odločala strokovna komisija na podlagi pravočasno prispelih prijav. Komisijo bo imenoval župan Občine Postojna. Kot kriterij odločanja bodo komisiji služili predvsem prostovoljčevi dosežki, odgovornosti, ki jih izpolnjuje znotraj organizacije, trajanje dela v organizaciji ipd. Strokovna komisija bo o teži vsake prijave odločala posebej, s kriteriji individualno prilagojenimi vsaki prijavi posebej. Odločitev komisije je dokončna.

## Način oddaje in rok

Prijava na razpis mora biti poslana s priporočeno pošto na naslov:

Občina Postojna

Ljubljanska cesta 4

6230 Postojna.

Rok za oddajo prijav je **petek, 8. 4. 2016**. Za pravočasno se šteje prijavo, ki je nakasneje na ta dan oddana s priporočeno pošto. Na ovojnici mora biti oznaka: NE ODPIRAJ – JAVNI RAZPIS ZA »NAJ MLADI PROSTOVOLJEC/PROSTOVOLJKA OBČINE POSTOJNA 2015«.

## Podelitev priznanja

Priznanja bomo podelili ob razglasitvi Postojne za mladim prijazno Unicefovo mesto **v soboto, 16. aprila 2016 v Kulturnem domu Postojna**. Priznanja za sodelovanje v natečaju bodo prejeli vsi prijavljeni prostovoljci in prostovoljke.

Na prireditev bodo povabljeni vsi prijavljeni prostovoljci in njihovi mentorji ter v razpisu sodelujoče organizacije ali skupine posameznikov.

Igor Marentič

 župan

**Natečaj Naj mlad prostovoljec / prostovoljka Občine Postojna za leto 2015**

**- prijavnica -**

|  |  |  |
| --- | --- | --- |
| **\*PODATKI O PREDLAGATELJU** | *oznaka prijave (vnese občina):* |  |
| Ime predlagatelja (organizacije ali posameznice / posameznika): |  |
| Naslov (ulica, hišna št.): |  |
| Pošta (št., kraj): |  |
| E-naslov: |  | Telefon: |  |
| Kontaktna oseba za prijavo (ime, priimek, tel. številka, e-naslov): |  |

Predlagatelj je lahko ali organizacija (oz. skupina) ali posameznica oz. posameznik, ne pa oboje hkrati.

|  |  |
| --- | --- |
| **PODATKI O PROSTOVOLJKI / PROSTOVOLJCU:** |  |
| \*Ime in priimek: |  | \*Leto rojstva: |  |
| \*Naslov (ulica, hišna št., poštna št., pošta): |  |
| E-poštni naslov: |  | Telefon: |  |
| Število ur prostovoljskega dela v letu 2015: |  |
| Status v večini leta 2015 (osnovnošolec/osnovnošolka, dijak/dijakinja, študent/študentka, zaposlen/a, nezaposlen/a, upokojenec/upokojenka idr.): |  |
| Prostovoljec / prostovoljka ustreza tudi opredelitvi mladinskega voditelja / voditeljice, kot je zapisana v razpisu (ustrezno označite). | * da 🞏 ne 🞏 ne vem
 |
| \*Povsem na kratko opredelite povezavo med predlagateljem in prijavljeno prostovoljko oz. prijavljenim prostovoljcem [omejitev besedila: do 3 vrstice]: |
|  |
| \*V 1-2 povedih razložite, zakaj menite, da si prostovoljka oz. prostovoljec zasluži Naj naziv. [omejitev besedila: do 5 vrstic] |
|  |
| \*Opišite prostovoljsko delo prostovoljke oz. prostovoljca v letu 2015. Delo lahko zajema različne organizacije in področja.Če je mogoče, navedite oz. opišite: - projekt / program, znotraj katerega je potekalo delo;- funkcijo prostovoljke / prostovoljca znotraj projekta / programa in opišite njeno / njegovo delo;- nivo samoiniciativnosti in samostojnosti pri tem delu;- aktivna participacija (v kolikšni meri je bil/a prostovoljka/prostovoljec pri svojem delu soustvarjalec)- ostale udeležence oz. sodelujoče pri njenem / njegovem delu;- dosežke: vpliv njenega / njegovega dela na organizacijo, lokalno skupnost, na druge prostovoljce, na širjenje prostovoljstva ipd.[omejitev besedila: do 30 vrstic] |
|  |

Prijava ne bo upoštevana, če na vprašanja, označena **z zvezdico**, ne bo odgovorjeno.

**Prosimo, da se držite omejitev besedila**. Omejitve besedila veljajo za tipkano besedilo v enaki ali podobni velikosti in obliki, kot je besedilo vprašanj v prijavnici.

Vse, kar želite dodati, dodajte v prilogah; obvezna priloga je prostovoljkin / prostovoljčev življenjepis; ostale priloge so lahko fotografije, objave v medijih, izjave in mnenja drugih udeleženih idr. dokazila o prostovoljkinem / prostovoljčevem delu.

**IZJAVA PREDLAGATELJA**:

Na natečaj prijavljamo navedeno prostovoljko / prostovoljca in izjavljamo, da smo seznanjeni s pogoji natečaja in da je s prijavo seznanjen/a prostovoljka / prostovoljec.

Izjavljamo, da prijavljena prostovoljka / prijavljeni prostovoljec ni bil/a plačan/a ali v delovnem razmerju za opravljanje nalog, za katere jo / ga prijavljamo.

|  |  |
| --- | --- |
| Odgovorna oseba - predlagatelj (ime in priimek) | Podpis predlagatelja (in žig): |
|  |  |
| Podpis prijavljene prostovoljke / prijavljenega prostovoljca: |
|  |